Тере тарих

	Агымдагы елның 29 октябрендә советлар илендә яшәүче күп кенә яшь егет-кызлар өчен чыныгу мәктәбе булган, аларны җәмгыятькә кирәкле мөһим эшләр башкарырга рухландырып торган комсомол оешмасының барлыкка килүенә 100 ел тулачак. Комсомолның юнәлеш бирүче роленә, әһәмиятенә, әлбәттә, бәя биреп бетергесез. 	 Чирәм җирләрне күтәрү, студент отрядлары, легендар Бөтенсоюз яшьләр төзелешләре бүген дә советлар иленең “алтын гасыры” булып кала. Боларны берсен дә тарихтан сызып ташлап булмый. Комсомол оешмасына тиң булырдый алмаш, ни кызганыч, әлегәчә төзелгән юк. Газетабызның үткән елгы саннарының берсендә (10.11.2017, №45) редакция коллективы үзенең укучыларына совет яшьләре берләшмәсенең казанышлары тарихын торгызыйк, хәтер-хатирәләрен, фотоларын барлыйк дигән мөрәҗәгать белән чыкты һәм шул уңайдан яңа рубрика ачылу турында да хәбәр итте. Ниһаять, редакция почтасына Ишавылда яшәүче, 1950 елларда комсомол оешмасында тәрбияләнгән буын вәкиле, хөрмәтле Садек абый Магҗановтан хат килеп иреште. Бүген без аны сезнең игътибарыгызга тәкъдим итәбез һәм яңаларын көтеп калабыз. 
	Садек МАГҖАНОВ, Ишавыл	
Туган як

	№ --- | 28.01.2018	


